S จุดเริ่มต้นขาขึ้น..!?
หุ้นบริษัท สิงห์ เอสเตท จำกัด (มหาชน) หรือ S ก้าวขึ้นสู่ทำเนียบหุ้นอสังหาริมทรัพย์ ที่มีอัตรากำไรสุทธิสูงสุด เป็นรองแค่บริษัทแลนด์แอนด์เฮ้าส์ จำกัด (มหาชน) หรือ LH และบริษัท ออริจิ้น พร็อพเพอร์ตี้ จำกัด (มหาชน) หรือ ORI เท่านั้นเอง ด้วยตัวเลขอัตรากำไรสุทธิระดับ 21.70%
3 ต.ค. 2561

สำนักข่าวรัชดา
หุ้นบริษัท สิงห์ เอสเตท จำกัด (มหาชน) หรือ S ก้าวขึ้นสู่ทำเนียบหุ้นอสังหาริมทรัพย์ ที่มีอัตรากำไรสุทธิสูงสุด เป็นรองแค่บริษัทแลนด์แอนด์เฮ้าส์ จำกัด (มหาชน) หรือ LH และบริษัท ออริจิ้น พร็อพเพอร์ตี้ จำกัด (มหาชน) หรือ ORI เท่านั้นเอง ด้วยตัวเลขอัตรากำไรสุทธิระดับ 21.70%
หลัง “กลุ่มสิงห์ พร็อพเพอร์ตี้” เข้าตลาดหุ้นทางอ้อม ผ่านการ Backdoor Listing บริษัท รสา พร็อพเพอร์ตี้ จำกัด (มหาชน) หรือ RASA และเปลี่ยนชื่อเป็นบริษัท สิงห์ เอสเตท จำกัด (มหาชน) หรือ S เมื่อปลายปี 2557 พร้อมผ่องถ่ายสินทรัพย์จาก “สิงห์ พร็อพเพอร์ตี้” เข้ามา ทำให้สถานะหุ้น S “ฟื้นจากหลุมเหว” ช่วงเวลาเพียง 1 ปีเท่านั้น
จากปี 2558 ขาดทุนสุทธิ 260 ล้านบาท (อัตรากำไรสุทธิ -12.26%)ปี 2559 พลิกมีกำไรสุทธิ 170 ล้านบาท (อัตรากำไรสุทธิ 4.65%) ปี 2560 กำไรสุทธิ 572 ล้านบาท (อัตรากำไรสุทธิ 9.19%)
แจ่มกว่านั้น..เพียงครึ่งแรกปีนี้ กำไรสุทธิ 663 ล้านบาท มากกว่าปีที่แล้วทั้งปี (อัตรากำไรสุทธิ 21.73%) เรียกว่าลบภาพหุ้น RASA ที่ผู้ถือหุ้นระอา..หมดไปอย่างสิ้นเชิง..!!
สูตรสำเร็จของ S มาจาก 4 ยุทธศาสตร์หลักนั่นก็คือ..
ถือว่า 4 ยุทธศาสตร์ดังกล่าว..สอดคล้องกับเป้าหมาย สู่การเป็น Premier property development &amp; investment holding company ตามนโยบายที่ประกาศไว้ก่อนหน้านี้..และเริ่มปรากฏชัด จากตัวเลขงบการเงินช่วง 3 ปีที่ผ่านมา
แต่แปลกตรงที่ว่า..ราคาหุ้น S ช่วง 3 ปีที่ผ่านมา ปรับตัวลงจากระดับ 8 บาทปลาย ๆ มาสูงระดับ 3 บาทต้น ๆ..สวนทางผลประกอบการที่เติบโตก้าวกระโดด จึงดูผิดวิสัยของหุ้นปกติทั่วไป ที่ราคาหุ้นต้องปรับขึ้นตามผลประกอบการมิใช่หรือ..!?
การฟื้นตัวของราคาหุ้น S จากก้นเหว 3 บาท ช่วง 1-2 เดือนที่ผ่านมา กำลังส่งสัญญาณ “ขาขึ้น” อย่างชัดเจน..แต่จะไปสู่ระดับเดิมได้หรือไม่..มันช่างน่าติดตามยิ่งนัก..!??
…อิ อิ อิ…